Βερόνικα Κάμπελ-Μπράουν

Η **Βερόνικα Κάμπελ-Μπράουν** (), γεννήθηκε 15 Μαΐου 1982) είναι  Τζαμαϊκανή αθλήτρια του στίβου, που αγωνιζόνταν στους δρόμους ταχύτητας των 100 και 200 μέτρων.  Οκτώ φορές Ολυμπιονίκης, είναι η δεύτερη από τις τρεις γυναίκες στην ιστορία που κέρδισαν δύο διαδοχικούς αγώνες στα 200 μέτρα, μετά την Μπάρμπελ Έκερτ της Ανατολικής Γερμανίας στους Ολυμπιακούς Αγώνες του 1976 και του 1980 και τη συμπατριώτισσά Ελέιν Τόμσον στους Ολυμπιακούς Αγώνες του 2016 και του 2021. Η Κάμπελ Μπράουν είναι μία από τους μόλις εννέα αθλητές που κέρδισαν Παγκόσμιο Πρωτάθλημα σε επίπεδο νέων, εφήβων και ενηλίκων.

Έχει προσωπικές καλύτερες επιδόσεις 10,76 δευτερόλεπτα στα 100 μέτρα και 21,74 δευτερόλεπτα στα 200 μέτρα. Ήταν η χρυσή Ολυμπιονίκης στα 100 μέτρα στο Παγκόσμιο Πρωτάθλημα Στίβου 2007 και η χρυσή Ολυμπιονίκης στα 200 μέτρα στο Παγκόσμιο Πρωτάθλημα Στίβου 2011. Έχει επίσης κερδίσει επτά ασημένια μετάλλια και ένα χάλκινο μετάλλιο κατά την διάρκεια της καριέρα της στο Παγκόσμιο Πρωτάθλημα Στίβου. Σε αποστάσεις άνω των 60 μέτρων, είναι δύο φορές πρωταθλήτρια στο Παγκόσμιο Πρωτάθλημα κλειστού στίβου της IAAF.

Στις 14 Ιουνίου 2013, αναφέρθηκε ότι η Κάμπελ Μπράουν είχε βγει θετική σε τεστ διουρητικών ενώ αγωνιζόταν στο JAAA Supreme Ventures, μια διοργάνωση της Τζαμάικας.  Αποβλήθηκε προσωρινά από τον αγώνα. Η Κάμπελ Μπράουν αρνήθηκε ότι είχε λάβει σκόπιμα απαγορευμένες ουσίες. 

Στις 2 Οκτωβρίου 2013, έλαβε άδεια από την Jamaica Athletics Administrative Association (JAAA) να συνεχίσει τους αγώνες. Η επιτροπή ανέφερε ότι αυτό δεν είναι ένα από τα πιο σοβαρά αδικήματα και ότι ήταν σκόπιμο να της δοθεί δημόσια προειδοποίηση, χωρίς απαγόρευση από τους αγώνες. Θεώρησαν ότι δεν χρησιμοποίησε την απαγορευμένη ουσία για τη βελτίωση της απόδοσης.  Η εν λόγω ουσία - Φουροσεμίδη, δεν είναι απαραίτητα φάρμακο που βελτιώνει την απόδοση, αλλά μάλλον ένας πιθανός παράγοντας κάλυψης για άλλες απαγορευμένες ουσίες - περιείχε μια κρέμα που είχε χρησιμοποιήσει η αθλήτρια για τραυματισμό στο πόδι της.  

Η IAAF άσκησε έφεση για την απόφαση αυτή στο Διαιτητικό Αθλητικό Δικαστήριο , το οποίο αποφάσισε να απαλλάξει την Κάμπελ-Μπράουν από όλες τις κατηγορίες ντόπινγκ, καθώς οι διαδικασίες ντόπινγκ της JAAA δεν συμμορφώνονταν με τα απαιτούμενα διεθνή πρότυπα. 

Οι προσωπικές καλύτερες επιδόσεις της Κάμπελ-Μπράουν είναι 10,76 δευτερόλεπτα στα 100 μέτρα που την κατατάσσει στην πρώτη δεκαπεντάδα αθλητών όλων των εποχών στον κόσμο (ισοβαθμία στην 11η θέση) και στην έκτη μεταξύ των γυναικών της Τζαμάικας. Τα 21,74 δευτερόλεπτα στα 200 μέτρα την κατατάσσει επίσης στην πρώτη δεκαπεντάδα αθλητών όλων των εποχών στον κόσμο. Αυτή τη φορά είναι η πέμπτη καλύτερη μεταξύ των γυναικών της Τζαμάικας. Είναι ο έκτος ταχύτερος χρόνος του 21ου αιώνα και ήταν ο ταχύτερος από τα 21,62 δευτερόλεπτα της Μάριον Τζόουνς που πέτυχε στο Γιοχάνεσμπουργκ το  1998. Η Κάμπελ-Μπράουν έχει κερδίσει συνολικά 46 μετάλλια σε διεθνείς διοργανώσεις (27 χρυσά, 16 ασημένια, 3 χάλκινα).

## Παραπομπές


## Εξωτερικοί σύνδεσμοι

 
Κατηγορία:Νικητές Diamond League
Κατηγορία:Χάλκινοι Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Χρυσοί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Τζαμαϊκανοί Ολυμπιονίκες
Κατηγορία:Τζαμαϊκανοί αθλητές του στίβου
Κατηγορία:Δρομείς ταχύτητας